钦定古今图书集成/明伦汇编/氏族典/第278卷 > 王瑞柟
## 钦定古今图书集成/明伦汇编/氏族典/第278卷 > 王瑞柟

按《明外史王瑞柟传》：“瑞柟，字圣木，永嘉人。天启五年
进士，授苏州推官。贵人弟奸法，执问如律，其人中之
当涂，将议调，遂归。崇祯七年，起河间推官，迁工部主
事，调兵部，转职方员外，擢湖广兵备佥事，丁忧归。服
阕而都城陷。福王时，召为太仆少卿，旋告归。唐王召
赴福建，仍故官。未几，复归。及闽地尽失，温州亦不守”，
避之山中。有欲荐令出者，乃自经死。